Hard Rock stadionas

„Hard Rock“ stadionas – daugiafunkcis stadionas JAV pietryčiuose, Majamio priemiestyje Majami Gardense. Amerikietiškojo futbolo klubo Miami Dolphins klubo namų arena. Stadionas vadinamas pagrindinio rėmėjo „Hard Rock Cafe Inc.“ vardu, naudojamas futbolo varžyboms, kultūros renginiams. Stadione koncertavo Rod Stewart, Paul McCartney, „Guns N' Roses“, „Genesis“, „U2“, „Pink Floyd“, „Rolling Stones“, Billy Joel, Elton John, Madonna, Justin Timberlake, Beyoncé, „Metallica“, „Coldplay“, „Eagles“, Taylor Swift, „Def Leppard“, The Weeknd, Lady Gaga, Shakira, Ed Sheeran ir kiti atlikėjai. Istorija Pradėtas statyti 1985 m. gruodį, atidarytas 1987 m. rugpjūčio 16 d. Stadiono statybas inicijavo NFL klubo Miami Dolphins įkūrėjas Joe Robbie. Stadionas daug kartų keitė pavadinimą – iš pradžių buvo žinomas kaip Joe Robbie stadionas (1987–1996 m.), 1996 m. vadinosi Pro Player Park, 1996–2005 m. Pro Player stadionas, 2005–2006 m. „Dolphins“ stadionas, 2006–2009 m. Dolphin stadionas, 2009–2010 m. Land Shark stadionas, 2010–2016 m. Sun Life stadionas. Nuo 2022 m. sezono stadiono prieigų trasoje vyksta Formulės 1 Majamio GP. Stadione vyko 2024 m. Copa América turnyras, 2025 m. FIFA Pasaulio klubų taurė, 2026 m. pasaulio futbolo čempionatas (7 rungtynės). Rungtynės Šaltiniai